Nomafrench Mbombo

**Nomafrench Mbombo** ( o o tshotsweng ka Lwetse a le malatsi a marataro ngwaga wa 1966) ke morutuntshi le mopolotiki wa kwa Aforika Borwa o a saleng a nna mopalamente wa kgaolo ya Kapa Bophirima ka 2014, a emetse phathi ya Democratic Alliance. Pele o berekile e le tona wa ngwao le metshameko wa kgaolo ya Kapa Bophirima go tswa ka 2014 go tsena 2015, le e le tona wa botsogo wa kgaolo ya Kapa Bophirima go tswa ka 2015 go tsena 2024. Mbombo e ne e le moeteledipele wa lekgotla la bomme la Democratic Alliance go tswa ka 2018 go tsena 2021.

## Botshelo jwa gagwe le thuto
Mbombo o tshotswe ka Lwetse a le malatsi a marataro ngwaga wa 1966. O goletse kwa Mdantsane, East London kwa e neng e le kgaolo ya Kapa pele.

O na le dithuto tsa PhD mo go tsa bong le ditshwanelo tsa setho go tswa kwa University of the Western Cape. Mbombo o nnile le di Masters tsa botsogo jwa bomme le bana go tswa kwa University of KwaZulu-Natal, le Bachelors ya booki go tswa kwa University of Fort Hare. O ne a thapiwa kwa maphateng a botsogo a Kapa Botlhaba le KwaZulu-Natal.

Pele ga a tsena mo sepolotiking, o ne a bereka e le morutuntshi kwa lephateng la botsogo jwa setšhaba kwa University of the Western Cape.

O berekile gape e le leloko la makgotla a a farologaneng, a akaretsa komiti ya lefatshe ya ditshekatsheko tse di bofitlha tsa go tlhokafala ga bomme ba ba itsholofetseng, NEPAD le ofisi ya UN ya ditshwanelo tsa setho: bomme le bong.

Ka ngwaga wa 2024, Mbombo o ne a fiwa tlotla ya borutintshi ka sekolo sa booki kwa University of the Western Cape, mo go gatelelang seabe sa gagwe mo lekalaneng la botsogo.

## Tiro ya sepolotiki
Mbombo, o pele a neng a eme nokeng African National Congress, o ne a nna leloko la DA ka 2013,morago ga go tsenelela bokopano jwa DA jwa barutegi ba mmala o montsho.

Mbombo o ne a tlhophiwa go ya palamenteng ya kgaolo ya Kapa Bophirima ka ditlhopho tsa Motsheganong a le malatsi a robabobedi ngwaga wa 2014. O emetse kgaolo ya Philippi ya toropo ya Cape Town. Moeteledipele Helen Zille o ne a thapa Mbombo go nna tona wa ngwao le metshameko wa kwa Kapa Bophirima. O ne a tlhomamisiwa e le tona wa kgaolo ka Motsheganong a le masome mabedi le borataro ngwaga wa 2014.
left|thumb|Mbombo a apola mokwalo ka Lwetse 2014
Ka Morule 2014, moeteledipele Zille o ne a itsise fa Theuns Botha le Mbombo ba tlaa fapaanela maemo a bo tona. Mbombo o tlaa nna tona wa kgaolo wa botsogo, fa Botha a tlaa tsaya maemo a gagwe. Diphetogo tse di simolotse ka Firikgong a rogwa ngwaga wa 2015.

Ka 2018, moeteledipele wa nako eo wa lekgotla la bomme la DA Denise Robinson o ne a itsise gore o tlaa seke a emele ditlhopho gape mp setlheng se se latelang. Mbombo o ne a itsise fa a tlaa ema, a tlhophowa kwa bokopanong kwa phathi jwa Moranang a le malatsi a supa ngwaga wa 2018.

Ka Motsheganong 2019, moeteledipele o mosha Alan Winde o ne a itsise fa Mbombo a tlaa tswelela mo maemong a gagwe e le tona wa botsogo wa kgaolo.

Ka Phalane 2019, o ne a tlhomamisa fa a ema e le ntlhopheng wa bodulasetilo jwa Democratic Alliance morago ga Athol Trollip a sena go ithola marapo. O ne a latlhegelwa kgatlhanong le Ivan Meyer.

Ka Morule 2020,Mbombo o ne a kgalelwa go kwala mo maranyaneng a Facebook gore o mo malatsing a boitapoloso kwa Limpopo, ka legato la bobedi la segajaja sa COVID-19 kwa Kapa Bophirima. O ne a re ke boikhutso jo bo tshwanetseng jo a sa bolong go bo emela.

Ka Moranang a le masome mabedi le borobabobesi ngwaga wa 2021,Mbombo o ne a ithola marapo e le moeteledipele wa lekgotla la bomme ba DA. Go ithola marapo ga gagwe go tsile morago ga Bonginkosi Madikizela a sena go ithola marapo mo boeteledingpele jwa kgaolo le tona wa dipalamo le ditiro.

Ka Tlhakole 2023, Mbombo o ne a fiwa tlotla ya semmuso ya motlotlegi wa lenaneo la loaro kwa University of Cape Town, le le neng le tlhametswe go thusa go tlhama tikologo e e tlaa thatafatsabg baeteledipele mo makalanebg a bone a a farologaneng, go nna bagwetlhi ba diphetogo mo botsogong.

Morago ka 2023,Mbombo e ne e le mongwe wa batho ba ba neng ba atswiwa mo moletlong wa dietsele wa ngwaga le ngwaga wa Power of Women, mo lekalaneng la "mme o o busang". Seetsele se se lenoga seabe sa gagwe mo mohameng wa puso jaaka tona wa botsogo wa kgaolo ya Kapa Bophirima.

Morago ga gore DA e tswelele e le mo taolong ya Kapa Bophirima ka ditlhopho tsa kgaolo tsa 2024,Winde o ne a rola Mbombo marapo a tona wa kgaolo wa botsogo.

## Botshelo jwa gagwe
Mbombo o ne a nyetswe, a na le bana ba babedi ba basetsana. Monna wa gagwe o tlhokafetse ka 2003.

## Metswedi